open-index/open-wikipedia-markdown huggingface dataset:
நிக்கோபார் பூனைப்பாம்பு

**நிக்கோபார் பூனைப்பாம்பு** என்று பொதுவாக அழைக்கப்படும் ***போயிகா வாலாச்சி*** (*Boiga wallachi*) *கொலுப்ரிடே* குடும்பத்தைச் சேர்ந்த பின்புறம் நோக்கி விடப்பல்லினைக் பாம்பு சிற்றினமாகும். இந்த சிற்றினம் நிக்கோபார் தீவுகளில் மட்டுமே காணப்படும் அகணிய உயிரி ஆகும்.

## புவியியல் வரம்பு
*போ. வாலாச்சி*  பெரிய நிக்கோபார் மற்றும் சிறிய நிக்கோபார் தீவுகளில் காணப்படுகிறது.

## சொற்பிறப்பியல்
*வாலாச்சி* என்ற குறிப்பிட்ட சிற்றினப் பெயர், அமெரிக்க ஊர்வனவியலாளர் வான் வாலாக்கின் நினைவாக இடப்பட்டுள்ள.

## விளக்கம்
*போ. வாலாச்சி* இப்பேரினத்தில் உள்ள சிற்றினங்களில் நடுத்தர அளவிலானது. இதன் நீளம் மூக்குத்தண்டிலிருந்து குதம் வரை 73.5 முதல் 105.0 செ.மீ வரை இருக்கும். கண்கள் பெரியவை. தோள்பட்டை இலவங்கப்பட்டை நிறத்தில் ஓரங்களில் பழுப்பு நிற ஆலிவ் நிறமாகக் காணப்படும். வயிறு அடர் வண்ணத்தில், வட்டமான புள்ளிகளுடன் மஞ்சள் நிறத்தில் காணப்படும்.

## சூழலியல்
*போ. வாலாச்சி* இரவில் சுறுசுறுப்பாகக் காணப்படும் பாம்பு. இது இடையூறு இல்லாத வெப்பமண்டல ஈரமான காடுகளில், 300 முதல் 400 மீட்டர்  உயரப் பகுதிகளில் வாழ்கிறது. இது நிலப்பரப்பில் வாழும் பாம்பாகும். முட்டைகளை உணவாக உட்கொள்ளும் இப்பாம்பின் மற்ற இரை தவளைகளும் சிறிய விலங்குகளும் ஆகும்.

## இனப்பெருக்கம்
*போ. வாலாச்சி* முட்டையிட்டு இனப்பெருக்கம் செய்யக்கூடியது.

## பாதுகாப்பு
2013ஆம் ஆண்டு நிலவரப்படி *போ. வாலாச்சி* எண்ணிக்கை நிலையானதாகத் தோன்றியது. இருப்பினும் இவை 2004 இந்தியப் பெருங்கடல் சுனாமியின் போது கணிசமாகக் குறைந்திருக்கலாம். *போ. வாலாச்சி* தீவனத்திற்காக மானுடவியல் வாழ்விடங்களுக்குள் நுழைகிறது. இத்தகைய சூழலில் இவை தொடர்ந்து இந்த வாழ்விடங்களில் இருக்க முடியுமா என்பது தெளிவாகத் தெரியவில்லை. இந்த சிற்றினம் பெரிய நிக்கோபார் உயிர்க்கோளக் காப்பகத்திற்குள் காணப்படுகின்றன. இருப்பினும் இந்த வாழிடத்தில் போதுமான பாதுகாப்பு இல்லை.

## மேற்கோள்கள்

## மேலும் வாசிக்க

* Das I (2002). *A Photographic Guide to Snakes and other Reptiles of India*. Sanibel Island, Florida: Ralph Curtis Books. 144 pp. . (*Boiga wallachi*, p.&nbsp;26).
* Whitaker R, Captain A (2008). *Snakes of India, The Field Guide*. Chennai: Draco Books. 495 pp. .

பகுப்பு:இந்திய ஊர்வன
காதலி நாச்சியார்

**காதலி நாச்சியார்** என்பவர் இராமநாதபுரத்தின் அரசி மற்றும் ரகுநாத கிழவன் சேதுபதி மன்னரின் மனைவி ஆவார். புதுக்கோட்டை மன்னர் இராயரகுநாத தொண்டைமான் மற்றும் நமன தொண்டைமான் தங்கையான காதலி நாச்சியார், சிறந்த வீராங்கனையாக விளங்கியதால் அவரை மன்னர் தமது பட்ட மகிஷியாக ஏற்றுக்கொண்டார். ‘காதலி ‘ராமேஸ்வரத்தில் உள்ள அம்மனான ‘பர்வத வர்த்தினி ‘ யின் தமிழ்ப்பெயர் சுருக்கம் என்று தெரிகிறது. (பர்வதவர்த்தினி – மலை வளர் காதலி).

## பணிகள்

மன்னரைப் போன்று இந்தப் பெண்மணியும் ஆன்மீகப் பணிகளில் மிகவும் அக்கறை காட்டி வந்தார் தஞ்சைப் பேரரசின் இராஜ இராஜ சோழனது அன்புக் கிழத்தியான உலக மகா தேவியைப் போன்று இராணியார் சில அறக் கொடைகளை வழங்கியிருப்பதை இராமநாதபுரம் சமஸ்தான ஆவணங்கள் தெரிவிக்கின்றன.

இராமேஸ்வரம் திருக்கோயிலில் கோயில் உள்துறைக் கட்டளைக்கு திரு உத்திரகோச மங்கையை அடுத்த மேலச் சீத்தை என்ற கிராமத்தை கி.பி. 1693ல் இந்த இராணியார் வழங்கியதைச் செப்பேட்டு வாசகம் ஒன்று தெரிவிக்கின்றது. அடுத்து கி.பி. 1709ல் தனுஷ்கோடியில் அந்தணர்களது அக்கிரஹாரம் அமைவதற்கு தேவகோட்டைப் பகுதி களத்தூர் எனற கிராமத்தை இவர் தானம் வழங்கியது இன்னொரு செப்பேட்டின் மூலம் தெரியவருகிறது. இவைகளைப் போன்றே சேதுப் பயணிகளது பயன்பாட்டிற்கென எம்மண்டலமுங் கொண்டான் என்ற கிராமத்தினைத் தானமாக வழங்கியதை இராமநாதபுரம் சமஸ்தான ஆவணங்கள் தெரிவிக்கின்றன. அந்த அன்ன சத்திரம் இன்றும் இராமநாதபுரம் இராமேஸ்வரம் தேசிய நெடுஞ்சாலையில் உச்சிப்புளி என்ற இடத்தில் செயலற்று இருந்து வருகிறது. அந்தக் கிராமம் இன்று என்மனம் கொண்டான் என்ற பெயரில் வழக்கில் உள்ளது.

கிழவன் சேதுபதியின் களத்தூர் செப்பேடு கிபி 1709 ல் வெளியிடப்பட்டது. இச்செப்பேட்டில் " ரெகுநாத சேதுபதி காத்த தேவரவர்கள் தர்மபத்நியான ராய தொண்டைமானார் புத்ரி ரெகுநாத ராய தொண்டைமானார் சகோதரியான காதலி நாச்சியாரவர்கள் " இராணியார் என குறிக்கப்படுகிறார்.

1710 ஆம் ஆண்டு கிழவன் சேதுபதி இறந்தபோது அவருடன் காதலி நாச்சியாரும் மற்றும் கிழவன் சேதுபதியின் மற்ற 46 மனைவியரும் உடன் கட்டை ஏறினர்.

## மேற்கோள்கள்

பகுப்பு:பாளையக்காரர்கள்
பகுப்பு:இந்திய அரச குடும்பப் பெண்கள்
ஆராம் ஷா

**ஆராம் ஷா** (ஆங்கிலம்: Aram Shah, ; 1176 – சூன் 1211) மம்லூக் சுல்தானகத்தின் இரண்டாவது சுல்தான் ஆவார். குத்புத்தீன் ஐபக்கின் எதிர்பாராத இறப்பிற்குப் பிறகு இவர் இலாகூரில் இருந்து அரியணையை குறுகிய காலத்திற்குக் கொண்டிருந்தார். பிறகு சம்சுத்தீன் இல்த்துத்மிசால் தோற்கடிக்கப்பட்டு அரியணையில் இருந்து இறக்கப்பட்டார். இல்த்துத்மிசு தில்லியில் இருந்து ஆட்சி செய்யத் தொடங்கினார்.

## பூர்வீகம்

ஆராம் ஷா அறியப்பட்டிராத நபர் ஆவார். சுல்தானாக இருந்த குத்புத்தீன் ஐபக்குடன் இவருக்கு என்ன உறவு முறை என்பது தெளிவாகத் தெரியவில்லை. மின்ஹஜ்-இ சிராஜ் ஜுஸ்ஜனியின் *[[தபாகத்-இ நசீரி]]* போன்ற நூலின் சில கையெழுத்துப் பிரதிகளில் ஒரு பிரிவின் தலைப்பில் இவரது பெயருக்குப் பிறகு "பின் ஐபக்" (பொருள்: குதுபிதீன் ஐபக்கின் மகன்) என்ற சொற்கள் காணப்படுகின்றன. பிந்தைய எழுத்தாளர்கள் இவரை ஐபக்கின் ஒரு மகன் என்று நம்பினர். எனினும், தலைப்பில் "பின் ஐபக்" என்று உள்ள சொற்கள் ஓர் எழுத்தரால் தவறாகச் சேர்க்கப்பட்டவையாக இருக்கலாம். மின்ஹஜ்-இ சிராஜ் நூல் முழுவதும் ஐபக்கின் வெறும் மூன்று மகள்களை மட்டுமே குறிப்பிடுகிறார். அடா-மாலிக் ஜுவய்னியின் *[[தரிக்-இ ஜகான்குசாய்]]*  நூலானது வெளிப்படையாக ஐபக்குக்கு எந்த ஒரு மகனும் இல்லை என்று குறிப்பிடுகிறது. இவரைப் பற்றி தெரிந்த ஒரே தகவல் ஐபக்குக்குப் பிறகு இவர் இலாகூரில் இருந்து அவருக்குப் பதிலாக ஆட்சி செய்தார் என்பதாகும்.

## ஆட்சி

1210இல் இலாகூரில் ஒரு விளையாட்டுப் போட்டியின் போது எதிர்பாராதவிதமாக குத்பல்தீன் ஐபக் இறந்தார். அவர் அவருக்கு அடுத்த சுல்தானைப் பெயரிடவில்லை. இராச்சியத்தில் குழப்பத்தைத் தடுப்பதற்காக இலாகூரில் இருந்த துருக்கிய உயர்குடியினர் (*மாலிக்குகள்* மற்றும் *அமீர்கள்*) ஆராம் ஷாவை ஐபக்குக்குப் பிந்தைய சுல்தானாக இலாகூரில் நியமித்தனர். எனினும், சுல்தானகத்தின் வேறுபட்ட பகுதிகளில் இருந்த துருக்கிய உயர்குடியினர் இவர் அரியணைக்கு வந்ததை எதிர்த்தனர். வங்காளத்தின் கல்சி உயர்குடியினர் போன்ற அதில் சிலர் இவருக்கு எதிராகக் கிளர்ச்சியில் ஈடுபட்டனர். 16 ஆம் நூற்றாண்டு வரலாற்றாளர் பெரிஷ்தாவின் கூற்றுப்படி, இராச்சியமானது அண்டை ஆட்சியாளரான முல்தானின் நசிரதீன் கபாச்சாவிடம் இருந்து ஒரு படையெடுப்பாளும் பாதிக்கப்பட்டது என்று குறிப்பிடுகிறார்.

இராணுவ நீதி நிர்வாகி (*அமீர்-இ-தத்*) அலி-யி இசுமாயிலால் தலைமை தாங்கப்பட்ட ஒரு குழுவானது அரியணையை ஆக்கிரமிக்க சம்சுத்தீன் இல்த்துத்மிசுக்கு அழைப்பு விடுத்தது. இல்த்துத்மிசு ஐபக்கின் இன்னொரு முன்னாள் அடிமையும், பதாவுனின் ஆளுநரும் ஆவார். தனது பணியில் தனிச்சிறப்பு மிக்க பெயரைப் பெற்றிருந்தார். ஐபக்கால் இவர் மகன் என்று அழைக்கப்பட்டுள்ளார். இதன் காரணமாக உயர் குடியினர் அரியணைக்கு ஒரு சிறந்த தேர்வு இவர் எனக் கருதினர். இல்த்துத்மிசு தில்லியை நோக்கி அணி வகுத்தார். அங்கு ஆட்சியைக் கைப்பற்றினார். ஆராம் ஷாவின் படைகளை பக்-இ சுட் என்ற இடத்தில் பின்னர் தோற்கடித்தார். *தபாகத்-இ நசீரி* நூலின்படி ஆராம் ஷா "உயிர்த் தியாகம்" செய்தார். இவர் யுத்த களத்தில் இறந்தாரா அல்லது ஒரு போர்க் கைதியாக மரண தண்டனைக்கு உட்படுத்தப்பட்டாரா என்பது தெளிவாகத் தெரியவில்லை. இவரது முக்கியமான அதிகாரிகளில் இருவர் ஆக்சன்கர் மற்றும் பரூக் ஷா ஆகியோர் ஆவர். அவர்கள் யுத்த களத்தில் கொல்லப்பட்டனர். இல்த்துத்மிசு இறுதியாகத் தன்னுடைய ஆட்சியை நிலைப்படுத்தினார். தில்லியில் இருந்து ஆட்சி செய்யத் தொடங்கினார்.

## மேற்கோள்கள்

### நூற்பட்டியல்

* 
* 
* 

பகுப்பு:தில்லி சுல்தானகம்
பல்வீர் சிங் லுத்ரா

பல்வீர் சிங் லுத்ரா (***Balvir Singh Luthra***) என்பவர் இந்தியாவின் ராஜஸ்தான் மாநிலத்தைச் சேர்ந்த அரசியல்வாதி  ஆவார். ராஜஸ்தான் சட்டப்பேரவையின் முன்னாள் உறுப்பினரான இவர் ராய்சிங்நகர் சட்டமன்றத் தொகுதியில் பாரதிய ஜனதா கட்சி சார்பாக போட்டியிட்டு வெற்றி பெற்றிருந்தார்.

## ஆரம்பகால வாழ்க்கை மற்றும் கல்வி
1962 இல் இராசத்தான் மாநிலத்திலுள்ள சிறீ கங்காநகரில் பிறந்தார். 1984 இல் ராஜஸ்தான் பல்கலைக்கழகத்தில் பட்டம் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
போயிகா தனக்ஜம்பென்னா

**போயிகா தனக்ஜம்பென்னா** (*Boiga tanahjampeana*) என்பது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினம் ஆகும். இப்பாம்பு மரங்களில் வாழக்கூடியது. ஆண் பாம்பின் உடல் நீளம் 12.6 செ.மீ. வரையும், பெண் பாம்பில் உடல் நீளம் 14.4 வரையும் இருக்கும். பக்கவாட்டில் தட்டையான, அகன்ற முதுகு செதில்களுடன், பெரிய தலைகளுடன் இப்பாம்பு காணப்படும். இந்தச் சிற்றினம் *போ. மெலனோட்டா*வுடன் நெருங்கிய தொடர்புடையது.

## புவியியல் வரம்பு
இந்தப் பாம்பு இந்தோனேசியாவில் தனக்ஜம்பென்னா தீவு, சுலவேசி செலாடன் மாகாணம் ஆகிய பகுதிகளில் காணப்படுகிறது.

## மேற்கோள்கள்

*
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இந்தோனேசிய உயிரினங்கள்
பகுப்பு:பாம்புகள்
லால் சௌக் சட்டமன்றத் தொகுதி

**லால் சௌக் சட்டமன்றத் தொகுதி** (*Lal Chowk Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். சிறிநகர் மாவட்டத்தில் உள்ள லால் சௌக், சிறிநகர் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
இராசத்தான் பல்கலைக்கழகம்

**இராசத்தான் பல்கலைக்கழகம்** (**''University of Rajasthan-**RU'') என்பது இந்தியாவின் இராசத்தான் மாநிலத் தலைநகரான  செய்ப்பூரில் அமைந்துள்ள பல்கலைக்கழகம் ஆகும். மாநில அரசின் ஆளுகைக்குட்பட்ட இப்பல்கலைக்கழகம் 1947 ஆம் ஆண்டில் மாநில சட்டமன்றத்தின் சட்டத்தால் நிறுவப்பட்டுள்ளது. இப்பிராந்தியத்தில் முக்கிய நிறுவனமாக அங்கீகரிக்கப்பட்டுள்ள இந்தப் பல்கலைக்கழகத்தின் வளாகங்கள் மற்றும் இணைப்புக் கல்லூரிகளில் சுமார் 100,000 க்கும் மேற்பட்ட மாணவர்கள் பயிலும் மாநிலத்தின் மிகப்பெரிய பல்கலைக்கழக அமைப்புகளில் ஒன்றாகும். இராசத்தான் மாநில ஆளுநர் இப்பல்கலைக்கழக வேந்தராக பொறுப்பு வகிப்பார்.

## வளாகம்
thumb|ராஜஸ்தான் பல்கலைக்கழகத்தின் நுழைவு வாயில்
ஜெய்ப்பூரின்  முதுகெலும்பு என்றழைக்கப்படும் சவகர்லால் நேரு மார்க் பகுதியில் சுமார் 285.29 ஹெக்டேர் (705.0) ஏக்கர் பரப்பளவில் பரவியுள்ள இந்த மைய வளாகத்தில் பல்வேறு துறைகள், நூலகங்கள், விளையாட்டு வளாகங்கள் போன்றவற்றை தன்னகத்தே கொண்டுள்ளது. இப்பல்கலைக்கழகம் விளையாட்டுகள் மற்றும் விளையாட்டுகளுக்கு அதிக முன்னுரிமை அளித்து வருகியது. பல்கலைக்கழகத்தில் ஒரு நவீன விளையாட்டு வளாகம் மற்றும் ஒரு நீச்சல் குளம் அமைந்துள்ளது. முன்னர் பல தேசிய அளவிலான நீச்சல் போட்டிகள் மற்றும் பல்கலைக்கழகங்களுக்கு இடையிலான தேசிய போட்டிகள் நடக்கும் இடமாக இவ்வளாகம் இருந்து வருகிறது.

## அமைப்பும் நிர்வாகமும்

### இணைந்த கல்லூரிகள்
இதன் அதிகார வரம்பு தௌசா மற்றும் செய்ப்பூர் ஆகிய இரு மாவட்டங்களில் பரவியுள்ளது. 2018 ஆண்டு இராசத்தான் பல்கலைக்கழகம் தனது 255 இணைப்பு கல்லூரிகளின் பட்டியலை வெளியிட்டுள்ளது. சில இணைப்புக் கல்லூரிகளின் பட்டியல் பின்வருமாறு:

* ராவத் பி. ஜி. பெண்கள் கல்லூரி
* ஸ்ரீ சத்ய சாய் பி. ஜி. மகளிர் கல்லூரி

### உறுப்புக் கல்லூரிகள்
* பல்கலைக்கழகம் வர்த்தக கல்லூரி
* பல்கலைக்கழக வணிகவியல் கல்லூரி
* பல்கலைக்கழக மகாராஜா கல்லூரி
* பல்கலைக்கழக சட்டக் கல்லூரி
* பல்கலைக்கழக சட்டக் கல்லூரி மையம்-II
* பல்கலைக்கழக ராஜஸ்தான் கல்லூரி
* அரசு சம்பார் கல்லூரி 

## குறிப்பிடத்தக்க முன்னாள் மாணவர்கள்
* அசோக் குமார் - கள ஹாக்கி வீரர்
* ஜக்தீப் தன்கர் - இந்திய துணைத் தலைவர் 
* பஜன் லால் சர்மா - ராஜஸ்தானின் முதல்வர்
* ரோஹித் போஹ்ரா, அரசியல்வாதி மற்றும் தொழிலதிபர்
* டி. பி. சர்மா - சமூக ஆர்வலர்
* ஜெயேந்திரா கே. - இயற்பியலாளர்
* பூபேந்திர ஜடாவத் - நடிகர்
* ராம்குமார் சிங் - பத்திரிகையாளர், எழுத்தாளர் மற்றும் திரைக்கதை எழுத்தாளர்
* விபூதி பூஷன் சர்மா - அதிகாரத்துவவாதி, வழக்கறிஞர்
* வித்யாதர் கோவிந்த் ஓக் - அதிகாரத்துவம், அலகாபாத் உயர் நீதிமன்ற முன்னாள் தலைமை நீதிபதி
* வினீத் சோனி - உயிரியலாளர்
* அனுமான் பெனிவால் - அரசியல்வாதி
* ஜுஹைர் அல்-சூன், இராஜதந்திரி, இந்தோனேசியாவுக்கான பாலஸ்தீன தூதர் (2018-தற்போது வரை)
* யோகேந்திர யாதவ், அரசியல்வாதி மற்றும் வாக்கு கணிப்பாளர்
* லலித் யாதவ் (அரசியல்வாதி), அரசியல்வாதி மற்றும் உறுப்பினர் ராஜஸ்தான் சட்டமன்றதிற்கு,2023 இல் முண்டாவார் சட்டப்பேரவைத் தொகுதியிலிருந்து தேர்ந்தெடுக்கப்பட்டார். 
* மனிஷ் யாதவ், அரசியல்வாதி மற்றும் ராஜஸ்தான் சட்டமன்ற உறுப்பினர்  அரசியல்வாதி மற்றும் 18வது மக்களவை உறுப்பினர்.

## மேற்கோள்கள்

## வெளியிணைப்புகள்
* 

பகுப்பு:இந்தியப் பல்கலைக்கழகங்கள்
சிறிநகர் மக்களவைத் தொகுதி

**சிறிநகர் மக்களவை தொகுதி** (*Srinagar Lok Sabha constituency*) என்பது வட இந்தியாவில் சம்மு காசுமீரின் சிறிநகர் மாவட்டத்தில் உள்ள ஐந்து இந்திய நாடாளுமன்ற மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
சிறிநகர் மக்களவைத் தொகுதி பின்வரும் சட்டமன்றத் தொகுதிகளை உள்ளடக்கியதாகும்.

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024

## மேலும் காண்க

* லடாக் மக்களவைத் தொகுதி

## மேற்கோள்கள்

பகுப்பு:காந்தர்பல் மாவட்டம்
பகுப்பு:சிறீநகர் மாவட்டம்
பகுப்பு:சம்மு காசுமீர் மக்களவைத் தொகுதிகள்
பண்டார் செரி டாமன்சாரா

**பண்டார் செரி டாமன்சாரா** (மலாய்; ஆங்கிலம்: *Bandar Sri Damansara*); சீனம்: 斯里白沙罗镇) என்பது மலேசியா, சிலாங்கூர், பெட்டாலிங் மாவட்டத்தில் (*Petaling District*) 5.49 ச.கி.மீ பரப்பளவில் அமைந்துள்ள புறநகர்ப் பகுதி ஆகும்.

பண்டார் செரி டாமன்சாரா நகரியம் இரண்டு பிரிவுகளாக பிரிக்கப்பட்டுள்ளது; வடக்கில் **SD1-SD5** பிரிவு; மற்றும் தெற்கில் **SD7-SD15** பிரிவு; இந்த இரண்டு பிரிவுகளும் கோலா சிலாங்கூர்-கெப்போங் நெடுஞ்சாலையால் பிரிக்கப்பட்டுள்ளன.

## அமைவு

இந்த நகரியம், வணிக மற்றும் குடியிருப்புப் பகுதிகளின் கலவைகள் கொண்ட அமைப்பைக் கொண்டுள்ளது. பண்டார் செரி டாமன்சாரா என்பது பெட்டாலிங் ஜெயா உத்தாரா 9 (*Petaling Jaya Utara 9*) (**PJU 9**) எனும் மாவட்டக் குறியீட்டுடன், கிள்ளான் பள்ளத்தாக்கில் அமைந்துள்ள ஒரு குடியிருப்பு; மற்றும் வணிக மண்டலமாகும்.

பண்டார் செரி டாமன்சாரா நகரியத்தின் வடக்கே டாமன்சாரா பெர்டானா (*Petaling Jaya Utara 8*) (**PJU 8**) குடியிருப்பு பகுதியும்; கிழக்கே டாமன்சாரா டாமாய் (*Petaling Jaya Utara 10*) (**PJU 10**) குடியிருப்பு பகுதியும் உள்ளன.

## அருகாமை குடியிருப்புகள்

* கெப்போங்
* கோத்தா டாமன்சாரா (PJU 5)
* பண்டார் உத்தாமா டாமன்சாரா (PJU 6)
* முத்தியாரா டாமன்சாரா (PJU 7)
* பண்டார் மஞ்சலாரா
* சியராமாஸ்
* வலென்சியா

பெட்டாலிங் ஜெயாவில் கோலாலம்பூரின் அஞ்சல் குறியீட்டைப் பயன்படுத்தும் ஒரே நகரியம் இந்தப் பண்டார் செரி டாமன்சாரா ஆகும்.

## சாலை போக்குவரத்து

பண்டார் செரி டாமன்சாராவிற்குக் கீழ்க்காணும் சாலைகளின் வழியாகச் செல்லலாம்.

*  கிள்ளான் பள்ளத்தாக்கு புதிய விரைவுச்சாலை
*  வடக்கு-தெற்கு விரைவுச்சாலை, வடக்கு வழித்தடம்
*  இசுபிரிண்ட் விரைவுச்சாலை பெஞ்சாலா இணைப்பு
*  கோலாலம்பூர் மத்திய வட்டச் சாலை 2
*  கோலா சிலாங்கூர்-கெப்போங் நெடுஞ்சாலை
*  டாமன்சாரா-பூச்சோங் விரைவுச்சாலை
*  டூத்தா–உலு கிள்ளான் விரைவுச்சாலை

### எம்ஆர்டி போக்குவரத்து
பண்டார் செரி டாமன்சாராவிற்குக் கீழ்க்காணும் எம்ஆர்டி தொடருந்து நிலையங்களின் வழியாகச் செல்லலாம்.

 செரி டாமன்சாரா பாராட் எம்ஆர்டி நிலையம்
 செரி டாமன்சாரா சென்ட்ரல் 
 செரி டாமன்சாரா தீமோர் எம்ஆர்டி நிலையம்  புத்ராஜெயா வழித்தடம்

### பேருந்து போக்குவரத்து

பண்டார் செரி டாமன்சாராவிற்குக் கீழ்க்காணும் **[[ரேபிட் கேஎல்]]** பேருந்துகளின் மூலமாகச் செல்லலாம்.

*  முத்தியாரா டாமன்சாரா எம்ஆர்டி நிலையம் 
*  கெப்போங் சென்ட்ரல்.
*  முத்தியாரா டாமன்சாரா எம்ஆர்டி நிலையம் 
*  பண்டார் உத்தாமா எம்ஆர்டி நிலையம்

## காட்சியகம்

Bandar Sri Damansara, Petaling Jaya 20231114 151420.jpg|Bandar Sri Damansara, 2023
Bandar Sri Damansara, Petaling Jaya 20231114 151345.jpg|Persiaran Jati, 2023
Persiaran Ara, Bandar Sri Damansara 20221213 140127.jpg|Persiaran Ara, 2023
Persiaran Meranti, Bandar Sri Damansara 20221213 135721.jpg|Persiaran Meranti, 2022
Persiaran Perdana, Bandar Sri Damansara 20221213 135228.jpg|Persiaran Perdana-Persiaran Margosa Intersection, 2023


## மேற்கோள்கள்

## வெளி இணைப்புகள்
* Bandar Sri Damansara

## மேலும் காண்க
* எம்ஆர்டி நிறுவனம்
* முத்தியாரா டாமன்சாரா
* ஆரா டாமன்சாரா
* டாமன்சாரா உத்தாமா
* டாமன்சாரா பெர்டானா
* கிள்ளான் பள்ளத்தாக்கு பெரும் விரைவு போக்குவரத்து 

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
இந்தியத் தலைமை நில அளவையாளர்

**இந்தியத் தலைமை நில அளவையாளர்** (*Surveyor General of India*),இந்திய அரசின் அறிவியல் மற்றும் தொழில்நுட்ப அமைச்சகத்தின் கீழ் இயங்கும்  நில அளவைத் துறையின்  தலைவர் ஆவார். பிரித்தானிய இந்தியாவின் முதல் தலைமை நில அளவையாளர் காலின் மெக்கன்சி (1815–1821) ஆவார். நடப்பு தலைமை நில அளவையாளர் *ஹிதேஷ் குமார் எஸ். மக்வானா* இஆப ஆவார். 
## வரலாறு
இந்தியத் தலைமை ஆளுநர் ராபர்ட் கிளைவ் 1810ஆம் ஆண்டில் சென்னை மாகாணத்திற்குட்பட்ட மைசூர் இராச்சியப் பகுதிகளை நில அளவை செய்ய காலின் மெக்கன்சி நியமிக்கப்பட்டார்.
இந்தியத் தலைமை அளவையாளர்களும், பதவிக்காலமும்

## இந்தியத் தலைமை நில அளவையார்கள்

* 6 நவம்பர் 2023 - தலைவர்: ஹிதேஷ் குமார் எஸ். மக்வானா
## இதனையும் காண்க
* இந்திய நில அளவைத் துறை 
* பெரிய இந்திய நெடுவரை வில் (Trigonometrical Survey of India)
* நயின் சிங் ராவத்

## மேற்கோள்கள்

## மேலும் படிக்க
* 
* 
** Volume I, 18th century; Volume II, 1800 to 1815; Volume III, 1815 to 1830;  Volume IV, 1830 to 1843;  Volume V, 1844 to 1861
## வெளி இணைப்புகள்
*  இந்திய நில அளவைத் துறையின் இணையதளம்

பகுப்பு:இந்திய அறிவியல் மற்றும் தொழில்நுட்ப அமைச்சகம்
பகுப்பு:நில அளவியலாளர்கள்
அக்வினாஸ் கல்லூரி, எடகொச்சின்

Aquinas College, Edacochin என்பது எடகொச்சியில் அமைந்துள்ள ஒரு மதச்சார்பற்ற கலை மற்றும் அறிவியல் கல்லூரி. கொச்சின் பிஷப் ஜோசப் குரீத்தராவால் 1981 ஆம் ஆண்டு நிறுவப்பட்ட கல்லூரி, கொச்சின் ரோமன் கத்தோலிக்க மறைமாவட்டத்தால் நிர்வகிக்கப்படுகிறது. கோட்டயத்தில் உள்ள மகாத்மா காந்தி பல்கலைக்கழகத்துடன் இணைந்த கல்லூரி, உதவிபெறும் மற்றும் சுயநிதி பிரிவில் ஏழு இளங்கலைப் படிப்புகளையும் ஐந்து முதுகலை திட்டங்களையும் வழங்குகிறது. தேசிய மதிப்பீடு மற்றும் அங்கீகார கவுன்சிலால் மூன்றாவது சுழற்சியில் அதன் அங்கீகாரச் செயல்பாட்டில் கல்லூரிக்கு B+ கிரேடு வழங்கப்பட்டது. கல்லூரி அதன் ரூபி ஜூபிலியை 2021 இல் கொண்டாடியது.

## சுருக்கமான வரலாறு
இக்கல்லூரியானது 1981 ஆம் ஆண்டு மறைந்த கொச்சி பிஷப் ஜோசப் குரீத்தராவால் நிறுவப்பட்டது. அக்டோபர் 1981 முதல் கொச்சின் மறைமாவட்டத்திற்கு ஒரு கல்லூரி தொடங்க அரசாங்கத்திடம் இருந்து அனுமதி வழங்கப்பட்டது. ஆரம்பத்தில் பட்டப்படிப்புக்கு முந்தைய படிப்பு மட்டுமே இருந்தது. கல்லூரி ஃபோர்ட் கொச்சியில் தற்காலிகமாக செயல்படத் தொடங்கியது, பின்னர் அது 1982 ஜூன் 17 அன்று எடாகொச்சிக்கு மாற்றப்பட்டது. 1991 இல் இயற்பியல் பட்டப்படிப்பு அறிமுகப்படுத்தப்பட்டது, அதைத் தொடர்ந்து கணிதம் மற்றும் பொருளாதாரம், வணிகம் மற்றும் ஆங்கிலம். இக்கல்லூரி 1994 இல் தரம் உயர்த்தப்பட்டது. 2000 ஆம் ஆண்டில் இயற்பியல் பற்றிய முதல் முதுகலை படிப்பு தொடங்கப்பட்டது. கல்லூரி தனது ரூபி ஜூபிலியை 1 அக்டோபர் 2021 அன்று கொண்டாடியது

## அங்கீகாரம் மற்றும் மதிப்பீடு
இக்கல்லூரியானது பல்கலைக்கழக மானியக் குழுவினால் அங்கீகாரம் பெற்றது மற்றும் அரசாங்கத்தால் அங்கீகரிக்கப்பட்ட சிறுபான்மை கல்வி நிறுவனமாகும்.

## வழங்கப்படும் படிப்புகள்
B.A ஆங்கிலம் மாடல் 2 உரையாடல் ஆங்கிலத்தில் ஆசிரியர்

பி.ஏ பொருளாதாரம்

பி.காம் மார்க்கெட்டிங்

பி.காம் வரிவிதிப்பு

பி.எஸ்சி இயற்பியல்

பி.எஸ்சி கணிதம்

பி.எஸ்சி எலக்ட்ரானிக்ஸ்

M.Com நிதி மற்றும் வரிவிதிப்பு

எம்.காம் மார்க்கெட்டிங்

எம்.எஸ்சி பயோ டெக்னாலஜி

எம்.எஸ்சி புள்ளியியல்

எம்.எஸ்சி இயற்பியல்

## குறிப்பிடத்தக்க அலுமினி
வினய் கோட்டை, நடிகர்

## மேற்கோள்கள்

பகுப்பு:கேரள கலை மற்றும் அறிவியல் கல்லூரிகள்
அவ்சா மக்கள்

**ஹௌசா மக்கள்** (*Hausa*)மேற்கு ஆப்பிரிக்கா நாடுகளில்,  ஆபிரிக்க-ஆசிய மொழிகளில் ஒன்றான ஹவுசா மொழியை பேசும் மக்கள் ஆவார். 

ஆப்பிரிக்காவின் வடக்கு நைஜீரியா, நைஜர், ஐவரி கோஸ்ட், சூடான், கமரூன், கானா, பெனின்	
எரித்திரியா, டோகோ, காபொன் தெற்கு அல்ஜீரியாபோன்ற சாகேல் பிரதேச நாடுகளில்  86 மில்லியன் அவ்சா மக்கள் வாழ்கின்றனர். அவ்சா மக்களில் 90%  இசுலாம் சமயத்தைப் பின்பற்றுகின்றனர்.
## தொழில் & வணிகம்
பெரும்பாலான அவ்சா ஆண்கள் அரசு பதவிகள், இஸ்லாமிய மதகுரு (IMAM), பல்வேறு கைவினைப்பொருட்கள் செய்பவர்கள், வணிகர்கள், இசைக் கலைஞர்கள் மற்றும் கசாப்புக் கடைக்காரர்களாக உள்ளனர். மேலும் தோல் பதனிடுதல், தோல் வேலை செய்தல், சேணம் கட்டுதல், நெசவு செய்தல்,  மரவேலை செய்தல் மற்றும் இரும்பு கொல்லம் பட்டறை வேலைகள் செய்கின்றனர்.
## இதனையும் காண்க
* ஹவுசா மொழி
* சாகேல் பிரதேசம்
## மேற்கோள்கள்

பகுப்பு:ஆப்பிரிக்க இனக்குழுக்கள்
நித்திய கர்மா

**நித்யகர்மம்** (नित्यकर्म ) என்பது இந்து மதத்தில் அன்றாட பயிற்சிக்காக வேதங்கள் பரிந்துரைக்கின்ற கட்டாய கடமைகளைக் குறிக்கிறது. மீமாம்ச தத்துவம் கர்மாவை மூன்று வகைகளாக பிரிக்கிறது. அவைகள் நிசித்தகர்மா, காம்யகர்மா மற்றொன்று  நித்யகர்மா ஆகும்.  இது சைவ சித்தாந்த தத்துவத்திலும் இடம்பெற்றுள்ளது. 

## விளக்கம்
பராசரரின் கூற்றுப்படி, ஆறு செயல்பாடுகள் நித்திய கர்மங்களாகக் கருதப்படுகின்றன. 

* ஸ்னானா (குளித்தல்) 
* சந்தியாவந்தனம் (காலை மற்றும் மாலை இறைவழிபாடு செய்வது) 
* வேதங்களை  பாராயணம் செய்தல் 
* மூதாதையர்களை வழிபடுதல் 
* ஹோமம் (தீக்கு பிரசாதம்) 
* தர்பனா (கடவுள்களை வழிபடுதல்) 

## மேலும் காண்க

* காம்யகர்மா
* ஸ்ரதா

## குறிப்புகள்

பகுப்பு:இந்து மெய்யியல் கருத்துருக்கள்
தாதுக்கள் (ஆயுர்வேதம்)

**தாதுக்கள்** (**Dhātus)** என்பது நாம் உண்ணும் உணவானது செரித்து இரசமாகி , இரத்தமாகி, தசையாகி, கொழுப்பாகி, எழும்பாகி கடைசியில் சுக்கில சுரோணிதமாகும் வரை உடலில் தொடர்ந்து நடைபெறும் பல இரசாயன மாற்றங்களை குறிக்கிறது.

## தாதுக்களின் தன்மாற்றம்
* ரச தாது (இரசம்) நாம் உண்ணும் உணவு இரசமாக மாறுவது .இந்த தாதுவின் முக்கிய செயல்பாடு ஊட்டச்சத்து ஆகும். 
* இரத்த தாது  (இரத்தம் ) இது உணவு செரிமானத்திற்குப் பிறகு உருவாகும் இரண்டாவது தாது ஆகும்.இரசம் இரத்தமாக மாறுகிறது. 
* மாம்ச தாது  (சதை ) இது மூன்றாவது தாது ஆகும்.இது இரத்தத்திலிருந்து பிரிந்த ஓர் தாது ஆகும். இது எலும்புகளை மூடும் முக்கிய செயல்பாடுகளை செய்கிறது. 
* மேதுஸ் தாது  (கொழுப்பு ) 
* அஸ்தி தாது  (எழும்பு ) 
* மஜ்ஜா தாது  (மஜ்ஜை அல்லது மூளை )  
* சுக்கிர தாது  (சுக்கிலம் அல்லது சுரோணிதம்) 

பாரம்பரிய நூல்கள் இவற்றை ஏழு தாதுக்கள் (சப்ததாதுஸ்) என்று குறிப்பிடுகின்றன. ஓஜஸ், வீரியம் அல்லது உயிர்ச்சக்தி என்பது எட்டாவது தாது ஆகும். இது மகா தாது என்றும் குறிப்பிடுகின்றன .

## தாதுக்கள் பற்றி திருமந்திரம்
திருமந்திரப்பாடல் : 2125இரத முதிர மிறைச்சிதோன் மேதைமருவிய வத்தி வழும்பொடு மச்சைபரவிய சுக்கிலம் பாழா முபாதிஉருவ மலாலுட லொன்றென லாமே.

## மேற்கோள்கள்

## வெளி இணைப்புகள்

* தாதுக்கள் 
பகுப்பு:இந்து மெய்யியல் கருத்துருக்கள்
பகுப்பு:ஆயுர்வேதம்
நகரிடை தொடருந்து சேவை

**நகரிடை தொடருந்து சேவை** (ஆங்கிலம்: *Inter-city rail*) என்பது நீண்ட தூர நகரங்களை இணைக்கும் தொடருந்து சேவை ஆகும். பொதுவாக, இந்தச் சேவையில் விரைவுத் தொடருந்துகள் பயன்படுத்தப்படுகின்றன.

இந்தச் சேவை, பயணிகள் அல்லது பிராந்திய ரயில்களை விட நீண்ட தூரத்திற்கு நகரங்களை இணைக்கிறது. இவை அவற்றின் புறப்படுமிடம் மற்றும் சேருமிட நிலையங்களுக்கு இடையில் சில அல்லது நிறுத்தங்களே இல்லாமல் பயணிக்கும்.

## பொது

நகரிடை தொடருந்து சேவை என்பது வரையறுக்கப்பட்ட நிறுத்தங்களைக் கொண்டவை; மற்றும் நீண்ட தூரப் பயணத்திற்குச் சேவை செய்யும் தொடருந்து வண்டிகளைக் கொண்டவை.

நகரங்களுக்கு இடையிலான தொடருந்துகள் சில வேளைகளில் பன்னாட்டுச் சேவைகளையும் வழங்குகின்றன. ஐரோப்பாவில் இந்த வழக்கம் மிகவும் பரவலாக உள்ளது. 10,180,000-சதுர-கிலோமீட்டர் (3,930,000-சதுர-மைல்) பரப்பளவிற்கு ஐரோப்பாவின் 50 நாடுகளும் அருகாமையில் இருப்பதால் இந்த நிலைமை சாத்தியமாகிறது. யூரோஸ்டார் *(Eurostar)* மற்றும் யூரோசிட்டி *(EuroCity)* போன்ற தொடருந்துச் சேவைகளை எடுத்துக்காட்டாகக் கூறலாம்.

## வேகநிலை

நகரங்களுக்கு இடையிலான தொடருந்து வழித்தடங்களின் வேகம் மிகவும் மாறுபட்டது. இந்தச் சேவையின் தொடருந்துகள் மலைப் பகுதிகளில் 50 கி.மீ. (31 மைல்) குறைவான வேகத்தில் செல்லும். புதிதாகக் கட்டப்பட்ட தடங்களில் அல்லது மேம்படுத்தப்பட்ட தடங்களில் அவற்றின் வேகம் 200-350 கி.மீ. (124-217 மைல்) வரையில் இருக்கும்.

கார், பேருந்து மற்றும் பிற போக்குவரத்து முறைகளுடன் போட்டியிடும் வகையில், நகரிடை தொடருந்து சேவையின் சராசரி வேகம் 100 கி.மீ. (62 மைல்)-ஐ விட கூடுதலாக இருக்கும்.

## மேற்கோள்கள்

**Overseas Timetable: Independent Traveller's Edition*, Winter 2008/9; Thomas Cook Publishing
**Thomas Cook European Timetable|European Rail Timetable: Independent Traveller's Edition*, Winter 2008/9; Thomas Cook Publishing

## வெளி இணைப்புகள்
*The Man in Seat 61 Information on train travel worldwide
* 

பகுப்பு:தொடருந்துகள்
சஞ்சிதா கர்மா

இந்து சமயத்தில், **சஞ்சிதா கர்மா** என்பது மூன்று வகையான கர்மங்களில் ஒன்றாகும். பல பிறவிகளின் தொடர்பாக வித்தில் பதிவாகித் தனக்கும், தன் மூலம் பிறக்கும் பிற்காலக் குழந்தைகளுக்கும் அறிவு ஒழுக்கத் தரங்களாக சூக்கும வித்துவில் பதிந்து தொடருகின்ற வினைப் பதிவே  சஞ்சித கர்மம் ஆகும். 

ஒருவன் பிறந்து வாழுகின்ற காலத்தில் செய்கின்ற செயல்களின் விளைவுப் பதிவு, செய்தொழிலால் ஏற்பட்ட அறிவின் அனுபவம் ஆகியவை மூளையில் பதிந்து, திரும்பத் திரும்ப அது மனதுக்கு நினைவூட்டிச் செயலாக மாற்றுகின்ற விதியே **பிராரப்த கர்மம்** ஆகும்  .

புறமன இயக்கம் பதிவுகளாக புலன்களில் அமைந்து. இச்சை வயப்பட்டுச் செய்யப்படும் செயல்களின் விளைவு ஞானேந்திரியங்கள் மற்றும் கர்மேந்திரியங்களில் பதிவாகி திரும்பவும் உயிருக்கு ஊக்க மூட்டி மனம்,மொழி, செயல் மற்றும் ஆற்றல்கள் உடல் கருவிகளாகிய புலன்கள், உறுப்புகள் இவற்றில் திரும்பவும் ஊக்கமூட்டி செயல்படுத்தும் விதியே **ஆகாமிய கர்மம்** ஆகும் . 
## இதனையும் காண்க
* கர்மங்கள்
## குறிப்புகள்

பகுப்பு:இந்து மெய்யியல் கருத்துருக்கள்
ஐஸ்ஹவுஸ்பீட்

**டாரன் ஜேசன் வாட்கின்ஸ் ஜூனியர்** (பிறப்பு: ஜனவரி 21, 2005), ஆன்லைன் மக்களிடையே **ஐஸ்ஹவுஸ்பீட்** அல்லது **ஸ்பீட்** என அறியப்படுகிறார், ஒரு அமெரிக்க யூடூபர் மற்றும் ஆன்லைன் ஸ்ட்ரீமர் ஆவார். தன் லைவ்ஸ்ட்ரீம்களில் திடீர் மற்றும் ஆற்றல்மிக்க நடத்தை, மெய்நிகர் வாழ்வியல் ஸ்ட்ரீம்களை உலகின் பல பகுதிகளில் பகிர்ந்து வருகிறார்.

வாட்கின்ஸ் தனது யூடூப் சேனலை 2016 இல் பதிவு செய்தார், அங்கு அவர் வீடியோ கேம் காட்சிகளைப் பகிரத் தொடங்கினார். 2021 இல் அவரது மோசமான நடத்தை மற்றும் கருத்துகள் காரணமாக அவர் ஆன்லைனில் கவனத்தைப் பெற்றார். ஒரு சம்பவம் காரணமாக அவர் Twitch மற்றும் Valorant என்ற விளையாட்டில் இருந்து தடைசெய்யப்பட்டார், பின்னர் அவர் YouTube இல் ஸ்ட்ரீம் செய்யத் தொடங்கினார். 2022 இல், அவர் கால்பந்து சார்ந்த உள்ளடக்கங்களுக்கு மாறத் தொடங்கினார், குறிப்பாக கிறிஸ்டியானோ ரொனால்டோவின் ஆதரவாளராக இருந்து, அவரைச் சுற்றி பல்வேறு நிகழ்ச்சிகளில் கலந்துகொண்டார். இதன் மூலம் Sidemen Charity Match போன்ற நிகழ்வுகளில் பங்கேற்று, 2023 ஆம் ஆண்டு ஜூன் மாதத்தில் ரொனால்டோ உட்பட பல சிறந்த விளையாட்டாளர்களை சந்தித்தார்.

வாட்கின்ஸ் இசைத்துறையிலும் தன்னை முயற்சித்துள்ளார். அவர் தனது 2022 களின் "World Cup" எனும் சிங்கிளை வெளியிட Warner Records உடன் ஒப்பந்தம் செய்தார், இது பல நாடுகளில் பட்டியலில் இடம்பிடித்தது. 2022 ஆம் ஆண்டு 12ஆவது Streamy விருதுகளில் அவரை "Breakout Streamer of the Year" என்ற பட்டத்தைப் பெற்றார்.

## விமர்சகர்

பகுப்பு:வாழும் மக்கள்
பகுப்பு:2005 பிறப்புகள்
கோல்மனைட்டு

**கோல்மனைட்டு** (*Colemanite*) என்பது (Ca2B6O11·5H2O) அல்லது  (CaB3O4(OH)3·H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். போரேட்டு வகை கனிமமாக வகைப்படுத்தப்படும் இக்கனிமம், காரத்தன்மையுடைய ஏரிகள் சார்ந்த சூழல்களின் ஆவியாதல் படிவுகளில் காணப்படுகிறது. கோல்மனைட்டு என்பது போராக்சு மற்றும் யூலெக்சைட்டு கனிமம் போன்றவற்றின் மாற்றத்தால் உருவாகும் இரண்டாம் நிலை கனிமமாகும். பன்னாட்டு கனிமவியல் சங்கம் Cole என்ற குறியீட்டால் கோல்மனைட்டு கனிமத்தை அடையாளப்படுத்துகிறது. 

கோல்மனைட்டு முதன்முதலில் 1884 ஆம் ஆண்டு ஐக்கிய அமெரிக்காவின் கலிபோர்னியாவில் உள்ள இன்யோ மாகாணத்தில் அமைந்துள்ள டெத் வேலியில் உள்ள பேர்னாசு கிறீக்கு பகுதியில் கண்டறியப்பட்டது. முதலில் கண்டுபிடிக்கப்பட்ட இடமான ஆர்மனி போராக்சு ஒர்க்சு சுரங்கத்தின் உரிமையாளரான வில்லியம் டெல் கோல்மேன் (1824-1893) நினைவாக கனிமத்திற்கு கோல்மனைட்டு எனப் பெயரிடப்பட்டது. அந்த நேரத்தில், கோல்மன் தனது வணிக கூட்டாளியான பிரான்சிசு மரியன் இசுமித்து நினைவாக இசுமித்தைட்டு என்ற பெயரை முன்மொழிந்தார்.. 

## பயன்கள்
கோல்மனைட்டு போரானின் முக்கியமான தாதுவாகும். 1926 ஆம் ஆண்டில் கெர்னைட்டு தாது  கண்டுபிடிக்கும் வரை மிக முக்கியமான போரான் தாதுவாக இது இருந்தது. வெப்பத்தை எதிர்க்கும் கண்ணாடி உற்பத்தி போன்ற பல தொழில்துறை பயன்பாடுகளைக் கொண்டுள்ளது.
 
## மேற்கோள்கள்


## வெளி இணைப்புகள்
*
*

பகுப்பு:இனோபோரேட்டுகள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஒளிரும் கனிமங்கள்
பகுப்பு:கனிமங்கள்
பகுப்பு:போரான் சேர்மங்கள்
பகுப்பு:ஐந்து நீரேற்றுக் கனிமங்கள்
இருபியூட்டைல் மக்னீசியம்

**இருபியூட்டைல் மக்னீசியம்** (*Dibutylmagnesium*) என்பது C8H18Mg என்ற மூலக்கூற்று வாய்ப்பாட்டால் விவரிக்கப்படும் ஒரு கரிம உலோகச் சேர்மமாகும். மக்னீசியத்தின் கரிம உலோகச் சேர்மமாக இது வகைப்படுத்தப்படுகிறது. தூய இருபியூட்டைல் மக்னீசியம் மெழுகு போன்ற திடப்பொருளாகும். வணிக ரீதியாக, இது எப்டேனில் உள்ள கரைசலாக விற்பனை செய்யப்படுகிறது.

## தயாரிப்பு
மக்னீசியம் பியூட்டைல்குளோரைடுடன் பியூட்டைல் லித்தியத்தைச் சேர்த்து வினைபுரியச் செய்து,   அதைத் தொடர்ந்து மக்னீசியம் 2-எத்தில்யெக்சனோயேட்டைச் சேர்ப்பதன் மூலம் இருபியூட்டைல் மக்னீசியம் சேர்மத்தைப் பெறலாம். 

மக்னீசியத்தை ஐதரசனேற்றம் செய்து தொடர்ந்து 1-பியூட்டீனுடன் வினைபுரியச் செய்வதன்  மூலமாகவும் இருபியூட்டைல் மக்னீசியத்தை தயாரிக்கலாம். 2-குளோரோபியூட்டேன், மக்க்னீசியம் தூள் மற்றும் என்-பியூட்டைல் லித்தியம்  ஆகியவற்றைப் பயன்படுத்தியும் இதை  தயாரிக்க முடியும்.

## பயன்கள்
கரிமமக்னீசியம் சேர்மங்களைத் தயாரிப்பதற்கு இருபியூட்டைல் மக்னீசியம் ஒரு வசதியான வினையாக்கியாகப் பயன்படுத்தப்படுகிறது.

## மேற்கோள்கள்




பகுப்பு:மக்னீசியம் சேர்மங்கள்
பகுப்பு:கரிம மக்னீசியம் சேர்மங்கள்
பகுப்பு:பியூட்டைல் சேர்மங்கள்
அனந்தநாக் ரஜௌரி மக்களவைத் தொகுதி

**அனந்தநாக் ரஜௌரி மக்களவை தொகுதி** (*Anantnag–Rajouri Lok Sabha constituency*) என்பது வட இந்தியாவில் சம்மு காசுமீரில் உள்ள இந்திய நாடாளுமன்ற மக்களவையின் ஐந்து தொகுதிகளில் ஒன்றாகும்.

## சட்டமன்றத் தொகுதிகள்

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* அனந்த்நாக் மக்களவைத் தொகுதி
* மக்களவை தொகுதிகளின் பட்டியல்

## மேற்கோள்கள்

பகுப்பு:சோபியான் மாவட்டம்
பகுப்பு:புல்வாமா மாவட்டம்
பகுப்பு:அனந்தநாக் மாவட்டம்
பகுப்பு:சம்மு காசுமீர் மக்களவைத் தொகுதிகள்
போயிகா மெலனோட்டா

***போயிகா மெலனோட்டா*** (*Boiga melanota*) என்பது மேற்கத்திய அலையாத்திக் காட்டுப் பூனைப்பாம்பு பொதுவாக அறியப்படுகிறது. இது ஆசியாவின் மிகப்பெரிய பூனைப்பாம்புகளில் ஒன்றாகும். இது தாய்லாந்து, மேற்கு மலேசியா, சிங்கப்பூர் மற்றும் இந்தோனேசியாவில் (சுமாத்திரா) காணப்படுகிறது. இது 40 முதல் 50 மஞ்சள் கோடுகளால் குறிக்கப்பட்ட பளபளப்பான நீலக் கருப்பு நிறத்தில் இப்பாம்பு காணப்படும். வாய் மற்றும் தொண்டை பகுதி மஞ்சள் நிறமாகவும், உடலின் உட்புறம் மஞ்சள் நிறமாகவும் இருக்கும். கண்கள் சாம்பல் நிறத்தில் உள்ளன. இது இலேசான நச்சுப் பாம்பாக வகைப்படுத்தப்பட்டுள்ளது.

## நடத்தை
ஒரு முதிர்ந்த சதுப்புநிலப் பாம்பு 2.5 மீட்டர் (8  அங்குலம்) நீளம் வரை காணப்படும். இது இரவில் சுறுசுறுப்பாகச் செயல்படுகிறது. பறவை, எலி மற்றும் பறவைகளின் முட்டைகளை இதன் முக்கிய உணவாக வேட்டையாடுகிறது. இதன் பெரிய தலை மற்றும் வாய் இதன் இரையை எளிதில் விழுங்க உதவுகிறது. சமீபத்தில் *டென்ட்ரோபிலா* குடும்பத்திற்குள் மறு வகைப்படுத்தப்பட்ட இவை ஒத்த நிறம் மற்றும் பின்னோக்கிய விசப் பல் போன்ற சில உடல் பண்புகளைப் பகிர்ந்து கொள்கின்றன.

## மேற்கோள்கள்

பகுப்பு:நச்சுப் பாம்புகள்
திரேகாம் சட்டமன்றத் தொகுதி

இந்தியாவின் வட மாநிலமான சம்மு மற்றும் காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் **திரேகாம்** தொகுதியும் ஒன்றாகும். பாரமுல்லா மக்களவைத் தொகுதியில் உள்ள சட்டமன்றத் தொகுதிகளிள் திரேகாமும் ஒன்று.   2024 சம்மு காசுமீர் சட்டப் பேரவைத் தேர்தலில் திரேகாம் தொகுதியில் போட்டியிட்ட ஜம்மு காஷ்மீர் தேசிய மாநாட்டு கட்சி வேட்பாளர் சைபுல்லா மிர் 18002 வாக்குகள் அதிகம் பெற்று வெற்றி பெற்றார்.

## சட்டப் பேரவை உறுப்பினர்

## தேர்தல் முடிவுகள்
### 2024

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
பவுண்டு (கால்நடைச் சிறை)

thumb|வடக்கு எல்ம்ஹாம் கிராம பவுண்டு, நோர்போக்
alt=The animal pound at Finchdean, Hampshire, England.|thumb|இங்கிலாந்தின் ஹாம்ப்ஷயரின் பிஞ்ச்டீனில் உள்ள விலங்கு பவுண்டு.
**பவுண்டு** அல்லது **பவுண்டி** (*Animal pound*) என்பது சாலையில் அல்லது அடுத்தவர் தோட்டத்தில் அத்துமீறி வந்த கால்நடைகளை சிறைபிடிக்கும் இடமாகும். விலங்குகளை அவற்றின் உரிமையாளர்களால் உரிமை கோரப்படும் வரை அல்லது சிறைபிடிக்கப்பட்டு பராமரித்த செலவைக் கொடுக்கும் வரை இந்த தனித்துவமான தொழுவத்தில் அடைத்துவைக்கப்படும்.

## சொற்பிறப்பியல்
"**பின்ஃபோல்ட்**"மற்றும்"**பவுண்ட்**" ஆகிய சொற்கள் சாக்சன் இனமக்களிடமிருந்து உருவானவை. *Pundfald* மற்றும் *pund* ஆகிய இரண்டும் அடைத்துவைக்கும் இடத்தைக் (பட்டி) குறிப்பவையாகும்.

பவுண்டுக்கு பொறுப்பான ஊழியரின் பெயர் "**பிண்டர்**" என்பதாகும். இது சிலரின் குடும்பப்பெயராகவும் இருக்கிறது.

## கிராம பவுண்டு
வலது|thumb|அமெரிக்காவின் நியூ இங்கிலாந்தில் உள்ள ரோட் தீவின் க்ளோசெஸ்டர் டவுன் பவுண்ட், சு. 1748
thumb|கேபன்ஹர்ஸ்ட் பின்ஃபோல்ட், செஷயர். 10 ஆம் நூற்றாண்டிலிருந்து இந்த தளத்தில் ஒரு பின்ஃபோல்ட் உள்ளது.
thumb|சோமர்செட்டின் ஸ்டாண்டன் ப்ரியரில் வட்ட கிராம பவுண்டு.
**கிராம பவுண்டு** பெரும்பாலான  இங்கிலாந்தின் நடுக்கால கிராமங்களின் அம்சமாக இருந்தன. மேலும் இவை ஆங்கிலேயரின் குடியேற்றப் பகுதிகளான  வட அமெரிக்கா, அயர்லாந்து, இந்தியா போன்ற பகுதிகளிலும் காணப்படுகின்றன.

இது உயரமான மதில் சுவர் கொண்ட தொழுவமாகவும், பூட்டக்கூடிய கதவுகளைக் கொண்டதாகவும் இருக்கும். அத்துமீறி வந்த ஆடுகள், பன்றிகள், மாடுகள் ஆகியவற்றை உரிமையாளர்களால் உரிமை கோரப்படும் வரை அடைத்து வைத்திருப்பதே இதன் பொதுவாக பயன்பாடாகும். பொதுவாக தண்டத் தொகை அல்லது வரி செலுத்துவதும் வரை அவை அடைத்து வைக்கப்பட்டிருக்கும். பவுண்டு என்பது பொதுவாக 20 சதுர மீட்டர் (225 சதுர அடி) அல்லது 0.20 ஹெக்டேர் (1⁄2 ஏக்கர்) பரப்பளவுக்கு  வட்டமாகவோ சதுரமாகவோ இருக்கும். கிராம பவுண்டுகளின் அளவும், வடிவமும் மாறுபடும். சில நான்கு பக்கங்கள் கொண்டு—செவ்வகம், சதுரம் அல்லது ஒழுங்கற்ற வடிவமாகவும்-மற்றவை வட்டமானவையாக இருக்கும். அளவு என்றால் அவை சில சதுர மீட்டர் (சில சதுர அடி) முதல்  வரை பரப்பளவில் மாறுபடும். ஆரம்பகால பவுண்டுகள் முட்புதற்களாளான உயிர்வேலிகளைக் கொண்டிருந்தன, ஆனால் பெரும்பாலானவை கல் அல்லது செங்கலில் கட்டப்பட்டவையாக இருந்தன. பவுண்டுகள் இடைக் காலத்திலிருந்து அறியப்படுகின்றன. 16 ஆம் நூற்றாண்டில் பெரும்பாலான கிராமங்கள் மற்றும் நகரங்களில் பவுண்டு இருந்தன. இன்று எஞ்சியுள்ளவற்றில் பெரும்பாலானவை 16 மற்றும் 17 ஆம் நூற்றாண்டுகளைச் சேர்ந்தவை.  ஆனால் பெரும்பாலானவை இடிந்து விழுந்துவிட்டன.

1930 இல் *சசெக்ஸ் கவுண்டி இதழில்* குறிப்பிடபட்டுள்ளது:

## குறிப்புகள்

## மேற்கோள்கள்
*

## வெளி இணைப்புகள்

*மாடுகளின் சிறைச்சாலை, கீற்று இணையதளம்
*photos of examples of village pounds today on geograph

பகுப்பு:வேளாண்மைக் கட்டிடங்கள்
பகுப்பு:கால்நடைகள்
கரோனெல்லா

***கரோனெல்லா*** (*Coronella*) என்பது *கொலுபிரிடே* குடும்பத்தைச் சேர்ந்த நச்சற்ற பாம்புகளின் ஒரு பேரினம் ஆகும். இந்த பேரினம் ஐரோப்பா, வட ஆப்பிரிக்கா மற்றும் மேற்கு ஆசியாவில் மட்டுமே காணப்படுகிறது. இந்தப் பேரினத்தின் கீழ் இரண்டு சிற்றினங்கள் தற்போது அங்கீகரிக்கப்பட்டுள்ளன.

: **''பொதுவான பெயர்கள்** மென்மையான பாம்புகள்.**

## விளக்கம்
*கரோனெல்லா* பேரினத்தில் உள்ள சிற்றினங்கள் ஒப்பீட்டளவில் சிறிய பாம்புகளாகும். இவை அரிதாக க்கு மேல் வளரும். தலை கழுத்திலிருந்து சற்று வேறுபட்டது.  கருமணி வட்டமானது. மேல் தாடையின் பற்கள் வாயின் பின்புறத்தை நோக்கி அளவு அதிகரித்துக் காணப்படும். உடல் கிட்டத்தட்ட உருளை வடிவமாகவும் மென்மையான செதில்களால் மூடப்பட்டும் உள்ளது. வாலடிச் செதில்கள் இணையாகக் காணப்படுகின்றன.*

== நடத்தை ==
*கரோனெல்லா* சிற்றினங்கள் நிலப்பரப்பில் வாழக்கூடியன. இவற்றைக் காண்பது அரிதாகும்; ஏனெனில் இவை பெரும்பாலான நேரங்களில் மறைந்து வாழ்கின்றன.*

## உணவு
*கரோனெல்லா* பேரினத்தின் பாம்புகளின் உணவு முக்கியமாகப் பல்லிகள் மற்றும் பிற பாம்புகளின் குட்டிகள், சிறிய கொறித்துண்ணிகள், குறிப்பாகக் கூடுகளில் இருக்கும் இளம் குஞ்சுகள் ஆகும். இரையைக் கொல்வதை விடக் கட்டுப்படுத்தும் நோக்கத்திற்காக மட்டுமே இரையை அதன் சுருள்களில் உறுதியாக வைத்திருப்பதாக இசுட்ரீட் (1979) குறிப்பிடுகிறார்.

## புவியியல் வரம்பு
*கரோனெல்லா* பேரினத்தில் உள்ள சிற்றினங்கள் ஐரோப்பா, வட ஆபிரிக்கா மற்றும் மேற்கு ஆசியாவில் காணப்படுகின்றன.

## சிற்றினங்கள்

** * பெயரிடப்பட்ட துணையினங்கள் சேர்க்கப்படவில்லை (பொதுவான வடிவம்).*

## வகைப்பாட்டியல்
*கரோனெல்லா* பேரினம் *லாம்ப்ரோபெல்டிசு* பேரினத்தின் அமெரிக்க இராசப் பாம்புகளுடன் நெருக்கமாகத் தொடர்புடையது. மேலும் இரண்டு பேரினங்களும் ஒரு காலத்தில் ஒரே பேரினமாக வகைப்படுத்தப்பட்டன.

## மேற்கோள்கள்

## மேலும் வாசிக்க
*Laurenti JN (1768). *Specimen medicum, exhibens synopsin reptilium emendatam cum experimentis circa venena et antidota reptilium austriacorum.* Vienna: "Joan. Thom. Nob. de Trattnern". 214 pp. + Plates I-V. (*Coronella*, new genus, p.&nbsp;84). (in Latin).

## வெளி இணைப்புகள்

*Southern smooth snake, ''Coronella girondica'' at Reptiles & Amphibians of Europe. Accessed 30 October 2006.
அபூர்வ சகோதரர்கள்

**அபூர்வ சகோதரர்கள்** (*Apoorva Sagodharargal*) என்பது கீழ்கண்ட இந்தியத் தமிழ்த் திரைபடங்களைக் குறிக்கலாம்:

* ''அபூர்வ சாகோதரர்கள்'' (1949 திரைப்படம்)
* ''அபூர்வ சாகோதரர்கள்'' (1989 திரைப்படம்)
* அபூர்வ சாகோதரர்கள் (ஒலிப்பதிவு), 1989 திரைப்படத்தின்

## இதையும் காண்க
* அபூர்வ சகோதரிகள்
அஜய் சிங் கிலாக்

**அஜய் சிங் கிலாக் (***Ajay Singh Kilak***)** என்பவர் இந்தியாவைச் சேர்ந்த இராசத்தான் மாநில அரசியல்வாதி ஆவார். இவர் தற்போது  16வது இராசத்தான் சட்டப் பேரவையின் உறுப்பினராக பணியாற்றி வருகிறார்.  பாரதிய ஜனதா கட்சியைச் சேர்ந்த இவர்  தேகனா சட்டமன்ற தொகுதியை பிரதிநிதுத்துவப் படுத்துகிறார்.

## அரசியல் வாழ்க்கை
2023 ராஜஸ்தான் சட்டமன்றத் தேர்தல் தேகனா சட்டமன்ற தொகுதியில் இருந்து சட்டப்பேரவை உறுப்பினராகத் தேர்ந்தெடுக்கப்பட்டார். இவர்  இந்திய தேசிய காங்கிரஸ் கட்சியின் வேட்பாளர் விஜய்பால் மிர்தாவை 7,755 வாக்குகள் வித்தியாசத்தில் தோற்கடித்தார்.

2008 முதல் 2018 வரையிலும், பின்னர் 2023 நடந்த சட்டப்பேரவைத் தேர்தலிலும் தேகனா சட்டமன்றத் தொகுதியிலிருந்து தேர்ந்தெடுக்கப்பட்டு பதவியில் இருந்து வருகிறார்.

## மேற்கோள்கள்

பகுப்பு:1957 பிறப்புகள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
அங்காசாபுரி கொமுட்டர் நிலையம்

**அங்காசாபுரி கொமுட்டர் நிலையம்** (ஆங்கிலம்: *Angkasapuri Komuter Station*; மலாய்: *Stesen Komuter Angkasapuri*); சீனம்: 安卡萨普里通勤站) என்பது மலேசியா, கோலாலம்பூர், மாநகரில் அங்காசாபுரிக்கு அருகில் அமைந்துள்ள ஒரு கொமுட்டர் தொடருந்து நிலையம் ஆகும். 

இந்த நிலையம் தஞ்சோங் மாலிம்–கிள்ளான் துறைமுக வழித்தடம் மூலமாகச் சேவை செய்யப்படுகிறது. 
இந்த நிலையம் அங்காசாபுரிக்கு முதன்மையாகச் சேவை செய்கிறது.

மலேசிய வானொலி தொலைக்காட்சியின் தலைமையகமான அங்காசாபுரியின் பெயரால் இந்த நிலையம் அழைக்கப்படுகிறது. 

## பொது

இந்த நிலையத்திற்கு அருகில் பந்தாய் டாலாம் மற்றும் கம்போங் கெரிஞ்சியின் சுற்றுப்புறங்கள்  உள்ளன. கெரிஞ்சி இலகு தொடருந்து நிலையம் *(Kerinchi LRT Station)* மற்றும் அப்துல்லா உக்கும் நிலையம் ஆகிய இலகு தொடருந்து நிலையங்களும் அருகிலேயே உள்ளன. 

இந்த நிலையத்தில் பாதசாரி அணுகல் என்பது கிட்டத்தட்ட சாத்தியமற்றது.

## அங்காசாபுரி

அங்காசாபுரி (*Angkasapuri*) என்பது மலேசிய தகவல் துறை அமைச்சின் முக்கிய அரசாங்கக் கட்டிடம் ஆகும். இது மலேசிய வானொலி தொலைக்காட்சியின் (*RTM*) தலைமையகமாகவும் உள்ளது. அங்காசாபுரி கட்டிடம் லெம்பா பந்தாய் புறநகர்ப் பகுதியில் அமைந்துள்ளது.

மலேசியாவின் ஒலிபரப்பு மையத்திற்கு, "அங்காசாபுரி" என்று பெயரிடப்பட்டுள்ளது.1966-இல் கட்டுமானம் தொடங்கி பிப்ரவரி 1968-இல் நிறைவடைந்தது. அங்காசாபுரியை மலேசியாவின் முதல் பிரதமர் துங்கு அப்துல் ரகுமான் 17 பிப்ரவரி 1968 அன்று அதிகாரப்பூர்வமாகத் திறந்து வைத்தார்.

### அங்காசாபுரி வளாகம்

அங்காசாபுரி ஒலிபரப்பு மையம் கோலாலம்பூர் மாநகராட்சியின் அதிகார வரம்பிற்கு உட்பட்ட பகுதியில் அமைந்துள்ளது. ஏறக்குறைய 33 ஏக்கர் நிலப்பரப்பில் 10 மாடிகள் கொண்ட கட்டிடமாக உள்ளது. 

அங்காசாபுரியில் இருந்து முதல் ஒலிபரப்பு 6 அக்டோபர் 1969 அன்று தொடங்கியது. விசுமா டெலிவிசன் *(Wisma Televisyen)* அல்லது விசுமா டிவி *(Wisma TV)* எனும் தொலைக்காட்சி வளாகம்  6 நவம்பர் 1969-இல் தொடக்கப்பட்டது.

### பேருந்துகள் சேவை

## காட்சியகம்


File:Angkasapuri KTM Station building (211027).jpg|
File:Angkasapuri KTM Station signboard (220711).jpg|
File:Angkasapuri KTM Station blocked bridge (211027).jpg|
File:Angkasapuri KTM Station station exit (211027).jpg|


## மேற்கோள்கள்

 
## மேலும் காண்க

* ரேபிட் கேஎல்
* கேடிஎம் இண்டர்சிட்டி 
* கோலாலம்பூர் சென்ட்ரல்
* கிள்ளான் துறைமுக வழித்தடம்

## வெளி இணைப்புகள்
* Angkasapuri KTM Komuter Station

பகுப்பு:மலேசியத் தொடருந்து நிலையங்கள்
பகுப்பு:கிள்ளான் துறைமுக வழித்தடம்
பகுப்பு:கிளானா ஜெயா வழித்தடம்
பிராங்கி கூர்வாய்த் தவளை

**பிராங்கி கூர்வாய்த் தவளை** (Franky's narrow-mouthed frog-*மிசுடிசெல்லசு பிராங்கி;* *Mysticellus franki*) என்பது மைக்ரோகைலிடே குடும்பத்தைச் சேர்ந்த ஒரு தவளை சிற்றினம் ஆகும். மர்மமான கூர்வாய்த் தவளைகளான ***மிசுடிசெல்லசு*** என்ற பேரினத்தில் உள்ள ஒரே ஒரு சிற்றினம் இதுவாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படுகிறது. இங்கு இது வடக்கு கேரள மாநிலத்தில் உள்ள வயநாடு மாவட்டத்தில் மட்டுமே காணப்படுகிறது. தென்கிழக்கு ஆசியாவின் *மைக்ரிலெட்டா* தவளைகள் இதன் நெருங்கிய உறவினர்கள் என்று வகைப்பாட்டியல் சான்றுகள் சுட்டிக்காட்டுகின்றன.

## சொற்பிறப்பியல்
*மிசுடிசெல்லசு* என்ற பேரினத்தின் பெயர், இலத்தீன் "மர்மமான" மற்றும் சிறிய எனப் பொருள்படும் மிசிடிகசு + எல்லசு என்பதிலிருந்து பெறப்பட்ட ஓர் ஆண்பால் பெயர்ச்சொல் ஆகும். இது மனிதக் குடியேற்றங்களைச் சுற்றியுள்ள பாதையோரப் பகுதிகளில் இருந்தபோதிலும் இதனைக் காண இயலாது மறைந்து வாழும் திறனுடையது.

*பிராங்கி* என்ற இதன் சிற்றினப் பெயர், உலகளாவிய நீர்நில வாழ் உயிரின ஆராய்ச்சி மற்றும் கல்வியில் பங்காற்றிய, குறிப்பாக இந்திய நீர்நில வாழ்வன ஆய்வு பங்களிப்பிற்காக, விரிஜே பல்கலைக்கழக பிரசசெலின் பரிணாம உயிரியலாளர் பேராசிரியர் பிராங்கி போசுயூயிட்டை கவுரவிக்கும் ஓர் இலத்தீன் சொல்லாகும்.

## நடத்தை
இந்த தவளைகள் சாலையோரங்களில் கைவிடப்பட்ட  மணல் சுரங்கங்கள் உட்படத் தற்காலிக நீர்க் குழிகளில் ஒன்றுகூடும் போது, பருவமழை முதல் இரண்டு நாட்களில் மட்டுமே காணலாம். கலவிக்குப் பின்னர் முட்டையிட்டு விட்டு மறைந்து விடும்.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
கஜேந்திர சிங் கிம்சார்

**கஜேந்திர சிங் கிம்சார் (***Gajendra Singh Khimsar***)** (பிறப்பு 25 டிசம்பர் 1957) என்பவர் இந்தியாவைச் சேர்ந்த இராசத்தான் மாநில அரசியல்வாதி ஆவார். பாரதிய ஜனதா கட்சியைச்  சேர்ந்த இவர் தற்போதைய இராசத்தான் மாநில அரசின் மருத்துவம்   மற்றும் சுகாதாரத் துறை அமைச்சராக உள்ளார். இவர் 13,14,16 வது  ராஜஸ்தான் சட்டமன்றத்தின் உறுப்பினராக லோஹாவத் தொகுதியையும் 12 வது மாநில சட்டப்பேரவையில் நாகௌர் தொகுதியையும் பிரதிநிதுத்துவப் படுத்தினார்.

## ஆரம்பகால வாழ்க்கை
கிம்சார் 1959 இல் இராசத்தான் மாநிலத்தில் உள்ள  கிம்சார் கோட்டை என்ற இடத்தில் பிறந்தார். இவர் தனது பள்ளிப்படிப்பை  டூன் பள்ளியில் முடித்தார். மேலும் கனடாவில் உள்ள மேற்கு ஆண்டாரியோ பல்கலைக்கழகத்தில் வணிக நிர்வாக இளங்கலை படிப்பை முடித்துள்ளார்.

## அரசியல் வாழ்க்கை
thumb|கிம்சார் கோட்டை
2003 முதல் ராஜஸ்தானின் லோஹாவத் சட்டப் பேரவையின் சட்டமன்ற உறுப்பினராக உள்ளார். மேலும் 2003 முதல் 2008 வரை இவர் எரிசக்தி அமைச்சராக பொறுப்புகளை வகித்தார். இரண்டாவது முறை அமைந்த வசுந்தரா ராஜே சிந்தியா அமைச்சரவையில் வனம், சுற்றுச்சூழல் மற்றும் விளையாட்டு மற்றும் இளைஞர் விவகாரங்கள் துறை அமைச்சராகவும் பணியாற்றியுள்ளார்.

## தனிப்பட்ட வாழ்க்கை

### குடும்பம்
கிம்சார் 25 பிப்ரவரி 1982 அன்று பிரித்தி குமாரி என்பவரை மணந்தார். இவர்களுக்கு ஒரு மகனும், மகளும் உள்ளனர்.

### விளையாட்டு மற்றும் வணிகம்
தனது கல்லூரி படிக்கும் காலத்தில் கிம்சார் ஸ்குவாஷ் உலகக்கோப்பை வாகையர் போட்டியில் இந்தியாவைப் பிரதிநிதித்துவப்படுத்தினார் . , பிஎஸ்ஏ (தொழில்முறை ஸ்குவாஷ் கூட்டமைப்பு) உலக தரவரிசையில் 28 வது இடத்தைப் பிடித்தார். இவர் கனடாவில்  2ஆவது இடத்தையும் பிடித்தார் மற்றும் ஐக்கிய அமெரிக்க மற்றும் கனடிய ஓபனின் இறுதிப் போட்டியாளராகவும் இருந்தார். தொழில் ரீதியாக ஒரு உணவகவிடுதி உரிமையாளராக கிம்சார் குழும உணவு விடுதிகளை நடத்தி வருகிறார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:ஜோத்பூர் மாவட்ட நபர்கள்
பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
அனந்தநாக் மக்களவைத் தொகுதி

**அனந்தநாக் மக்களவைத் தொகுதி** (*Anantnag Lok Sabha constituency*) என்பது வட இந்தியாவில் சம்மு காசுமீரில் உள்ள ஐந்து மக்களவை தொகுதிகளில் ஒன்றாகும். இது அதிகாரப்பூர்வமாக மாற்றப்பட்டு மே 2022-இல் அனந்த்நாக் ரஜௌரி மக்களவைத் தொகுதி என மறுபெயரிடப்பட்டது.

## சட்டமன்றப் பிரிவுகள்
அனந்தநாக் மக்களவைத் தொகுதி பின்வரும் 16 சட்டமன்றத் தொகுதிகளைக் கொண்டுள்ளது.

# திரால்
# பாம்பூர்
# புல்வாமா
# ராஜபோரா
# வாச்சி
# சோபியன்
# நூராபாத்து
# குல்காம்
# கோம் சாலி பக்
# அனந்த்நாக்
# தேவாசர்
# தூரம்.
# கோகர்நாக்
# சாங்குசு
# பிஜ்பெகாரா
# பெகல்காம்

## நாடாளுமன்ற உறுப்பினர்கள்

2024க்குப் பிறகு அனந்தநாக் ரஜெளரி மக்களவைத் தொகுதியினைக் காண்க

## தேர்தல் முடிவுகள்

### 2019

 

## மேலும் காண்க

* அனந்தநாக்-ரஜோரி மக்களவைத் தொகுதி
* அனந்தநாக் மாவட்டம்
* குல்காம் மாவட்டம்
* புல்வாமா மாவட்டம்
* சோபியான் மாவட்டம்
* இந்திய மக்களவைத் தொகுதிகள்

## மேற்கோள்கள்

பகுப்பு:சோபியான் மாவட்டம்
பகுப்பு:புல்வாமா மாவட்டம்
பகுப்பு:அனந்தநாக் மாவட்டம்
பகுப்பு:சம்மு காசுமீர் மக்களவைத் தொகுதிகள்
சி. மோத்தம்மா

**சி. மோத்தம்மா** (**C. Motamma)** (பிறப்பு 20 மார்ச் 1951) கருநாடக மாநிலத்தைச் சேர்ந்த இந்திய அரசியல்வாதியாவார். இவர் 2010 முதல் 2012 வரை கருநாடக சட்டமன்றத்தில் எதிர்க்கட்சித் தலைவராகப் பணியாற்றினார். இந்தப் பதவியை வகித்த முதல் பெண்மணி இவர்தான். சோ. ம. கிருசுணா அமைச்சகத்தின் ஒரு பகுதியாக கருநாடக அரசாங்கத்தில் பெண்கள் மற்றும் குழந்தைகள் நல அமைச்சராகவும் பணியாற்றினார்.

## இளமை வாழ்க்கை
மோத்தம்மா, தனது பெற்றோருக்கு நான்காவது குழந்தையாகவும் மற்றும் மூன்றாவது மகளாகவும் பிறந்தார். மூடிகெரே அருகே உள்ள மகலமக்கி தொடக்கப்பள்ளியில் சேரும் வரை இவருக்கு பெயர் வைக்கப்படவில்லை. அனைவரும் இவரை *மோட்டு* என அழைத்ததால் அந்தப் புனைப்பெயரே இவருக்கு பெயராக மாறியது. அவர் தனது உயர்நிலைப் பள்ளியை சிக்மகளூரில் முடித்தார். தனது இளங்கலைப் பட்டத்தை பெங்களூர் மகாராணி கல்லூரியிலும், முதுகலையை பெங்களூர்ப் பல்கலைக்கழகத்திலும் முடித்தார்.

## அரசியல் வாழ்க்கை
மோத்தம்மா 1978,1989 மற்றும் 1999 ஆம் ஆண்டுகளில் மூடிகெரே சட்டப்பேரவைத் தொகுதியிலிருந்து கர்நாடக சட்டப் பேரவைக்கு உறுப்பினராகத் தேர்தெடுக்கப்பட்டார். இவர் 2006 முதல் 2012 வரை சட்ட மேலவையின் உறுப்பினராக இருந்தார். மீண்டும் ஜூன் 18,2012 அன்று சட்டமன்ற உறுப்பினராக அதே தொகுதியிலிருந்துத் தேர்ந்தெடுக்கப்பட்டார்.

## சொந்த வாழ்க்கை
மோத்தம்மா வெங்கடராமன் என்பவரைத் திருமணம் செய்து கொண்டார். இவர்களுக்கு ஒரு மகள் மற்றும் இரண்டு மகன்கள் உள்ளனர். இவரின் மகள் நயனாவும் மூடிகெரே சட்டமன்ற உறுப்பினராவார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1951 பிறப்புகள்
சலேங் ஏ. சங்மா

**சலேங் ஏ. சங்மா** (*Saleng A. Sangma*) என்பவர் மேகாலயாவினைச் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் இந்திய தேசிய காங்கிரசு கட்சியினைச் சேர்ந்தவர். சங்மா 2013 முதல் 2024 மே வரை கேம்பெக்ரே சட்டமன்றத் தொகுதி உறுப்பினராக மேகாலயா சட்டமன்றத்தில் பணியாற்றினார்.  சங்மா 2024ஆம் ஆண்டு நடைபெற்ற இந்தியப் பொதுத் தேர்தலில் துரா மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராக ஆனார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
பகுப்பு:மேகாலயா அரசியல்வாதிகள்
பகுப்பு:1978 பிறப்புகள்
பால்தேவ் ராஜ் சர்மா

**பால்தேவ் ராஜ் சர்மா** (*Baldev Raj Sharma*) என்பவர் இந்திய அரசியல்வாதியும் சம்மு காசுமீரைச் சேர்ந்த சட்டமன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சர்மா சிறிமாதா வைசுணோ தேவி சட்டமன்றத் தொகுதியின் உறுப்பினராகப் பாரதிய ஜனதா கட்சியினைப் பிரதிநிதித்துவப்படுத்துகிறார்.

## மேலும் காண்க

* 2024 ஜம்மு-காஷ்மீர் சட்டப்பேரவைத் தேர்தல்
* ஜம்மு காஷ்மீர் சட்டப்பேரவை

## மேற்கோள்கள்

பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:வாழும் மக்கள்
பகுப்பு:இந்திய அரசியல்வாதிகள்
சிறி மாதா வைசுணோ தேவி சட்டமன்றத் தொகுதி

**சிறி மாதா வைசுணோ தேவி சட்டமன்றத் தொகுதி** (*Shri Mata Vaishno Devi Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். வைசுணோ தேவி சட்டமன்றத் தொகுதி சம்மு மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

## மேற்கோள்கள்

 

பகுப்பு:ரியாசி மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
கிட்டாம்பாளையம்

**கிட்டாம்பாளையம்** என்பது இந்தியாவில் தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 364.45 மீ. உயரத்தில், () என்ற புவியியல் ஆள்கூறுகள் கொண்டு, கிட்டாம்பாளையம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கிட்டாம்பாளையம் பகுதியின் மொத்த மக்கள்தொகை 4,362 பேர் ஆகும். இதில் 2,175 பேர் ஆண்கள் மற்றும் 2,187 பேர் பெண்கள் ஆவர்.
## தொழிற்பேட்டை
கிட்டாம்பாளையம் ஊரில் சுமார் 316.04 ஏக்கர் பரப்பளவில் சிறு, குறு மற்றும் நடுத்தர தொழில் நிறுவனங்கள் சார்பில் கூட்டுறவு தொழிற்பேட்டை ஒன்று அமைய இருக்கிறது. இதன் மூலம் சுமார் ஐம்பதாயிரம் பேருக்கு வேலை வாய்ப்புகள் கிடைக்கும் என்று அறியப்படுகிறது.
## சிறப்பு
கிட்டாம்பாளையம் ஊரில் வசிக்கும் மக்கள் சுமார் இருபது ஆண்டுகளாக தீபாவளிப் பண்டிகையின் போதும் பட்டாசு வெடிப்பதில்லை. இதற்குக் காரணம் இங்கு வந்து தங்கும் பறவைகள்; முக்கியமாக வௌவால்கள் தான். இரவில் இங்கிருந்து பறந்து செல்லும் கணக்கற்ற வௌவால்கள், மறுநாள் பகல் நேரத்தில் இங்குள்ள மரங்களைத் தேடி வந்து இங்கு தங்குகின்றன. இவைகள் உண்ணும் பழங்களின் எச்சங்களால், மறுபடியும் இங்கு பழத்தாவரங்கள் முளைத்து, மரங்களாகின்றன. இவ்வாறு விவசாயத்திற்கு நண்பர்களாக விளங்கும் அப்பறவைகள் இங்கிருந்து நிரந்தரமாக செல்லாமல் இருக்க, பட்டாசுகளை எப்போதும் வெடிப்பதில்லை என்று கிராம மக்கள் அனைவரும் ஒற்றுமையாக முடிவெடுத்து அதை செயல்படுத்தி வருகின்றனர்.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
கந்துவாரா சட்டமன்றத் தொகுதி

**கந்துவாரா சட்டமன்றத் தொகுதி** (Handwara Assembly constituency) இந்தியாவின் வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். கந்துவாரா சட்டமன்றத் தொகுதியானது பாரமுல்லா மக்களவைத் தொகுதிக்கு உட்பட்ட ஓர்   தொகுதியாகும்.

## சட்டப்பேரவை உறுப்பினர்
2024 இல் நடந்த சம்மு காசுமீர் சட்டமன்றத் தேர்தலில், கத்துவாரா சட்டமன்றத் தொகுதியில் போட்டியிட்ட சம்மு காசுமீர் தேசிய மாநாட்டு கட்சியின் வேட்பாளரான சவுத்திரி முகமது ரம்சானை விட 662 வாக்குகள் அதிகம் பெற்று சம்மு காசுமீர் மக்களின் மாநாடு கட்சியின் வேட்பாளரான சச்சித் கனி லோனே வென்றார்.

## மேற்கோள்கள்

 

பகுப்பு:குப்வாரா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
இலங்கேட் சட்டமன்றத் தொகுதி

இந்தியாவில் உள்ள  வட மாநிலமான சம்மு-காசுமீர் மாநிலத்தின்  சம்மு-காசுமீர் சட்டமன்றத்தில் உள்ள 90 தொகுதிகளில் **இலங்கேட் சட்டமன்றத் தொகுதியும்**  ஒன்றாகும். இச்சட்டமன்றத் தொகுதியானது  பாரமுல்லா மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும்.

## மேற்கோள்கள்

 

பகுப்பு:குப்வாரா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
கங்கன் சட்டமன்றத் தொகுதி

**கங்கன் சட்டமன்றத் தொகுதி** (*Kangan Assembly constituency*) என்பது இந்தியாவி வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். கங்கன் சிறிநகர் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2014

## மேலும் காண்க

* கங்கன்

## மேற்கோள்கள்

 

பகுப்பு:காந்தர்பல் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
சகாயத்ரியா

***சகாயத்ரியா*** (*Sahyadria*) என்பது இந்தியாவினைப் பூர்வீகமாகக் கொண்ட *சைப்ரினிட்* மீன்களின் ஒரு பேரினமாகும். இவை மேற்குத் தொடர்ச்சி மலையில் உள்ள ஆறுகள் மற்றும் நீரோடைகளில் மட்டுமே காணப்படும் அகணிய உயிரி ஆகும். இவை முன்பு *புண்டியசு* பேரினத்தில் சேர்க்கப்பட்டன. மிகப் பெரிய *சகாயத்ரியா*  செமீ (5.9 அங்குலம்) மொத்த நீளத்தை அடையும்.

## சொற்பிறப்பியல்
இந்தப் பேரினத்தின் பெயர் மேற்குத் தொடர்ச்சி மலையின் உள்ளூர் பெயரான "சகாயாத்ரி" என்ற வார்த்தையிலிருந்து பெறப்பட்டது.

## சிற்றினங்கள்
இந்தப் பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. 

* *சகாயத்ரியா சாலக்குடீன்சிசு* (மெனான், ரெமா தேவி & தொபியாசு, 1999)  (மேனன், ரெமா தேவி & தோபியாசு, 1999) 
* *சகாயத்ரியா டெனிசோனி* (பி. டே, 1865) -டென்னிசன் பார்ப்; செவ்வரி ஏவரி பார்ப்

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:மீன் பேரினங்கள்
பகுப்பு:இந்திய மீன்கள்